**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažu novadā

2021. gada 14. septembrī **Nr.14**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: domes Dzimtsarakstu nodaļas vadītāja NATAĻJA KRASNOVA *(no pulkst.09:30 līdz 09:52*) un Kancelejas vadītāja JEVGĒNIJA SVIRIDENKOVA *(no pulkst.09:52)*.

Sēdē piedalās:

komisijas locekļi: Ādažu vidusskolas direktors ČESLAVS BATŅA *(līdz pulkst.11:06),* domes izglītības darba un jaunatnes lietu speciāliste INĀRA BRIEDE, domes Dzimtsarakstu nodaļas vadītāja NATAĻJA KRASNOVA, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE.

citi: Ādažu pirmsskolas izglītības iestādes “Strautiņš” vadītājas vietniece LINDA CINTIŅA, Kadagas pirmsskolas izglītības iestādes vadītāja IRĒNA KUZŅECOVA.

nepiedalās (attaisnotu iemeslu dēļ): Kadagas pirmsskolas izglītības iestādes padomes locekle BAIBA VĪTOLIŅA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 09.30.

**Darba kārtībā:**

1. Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā.
2. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana.
3. Citi jautājumi.

**1.§**

**Par bērnu pieteicēju atbildēm uz nosūtītajiem uzaicinājumiem bērniem apmeklēt pašvaldības PII 2021./2022. mācību gadā**

* 1. **Kadagas pirmsskolas izglītības iestāde “Mežavēji”**

I.KUZŅECOVA informē par 1 (vienu) šā gada 30. augustā nosūtīto bērnu pieteicēju atbilžu sarakstu ar paskaidrojošo informāciju 2021./2022. mācību gadam (1.1. pielikums):

*1.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – uzaicinājumi tika nosūtīti 4 (četriem) bērnu vecākiem, saņemtas 3 (trīs) anulācijas un vienam uzaicinājumam ir Ādažu novada šā gada 27. aprīļa lēmums Nr. 76 “Par bērna uzņemšanu ārpus kārtas Kadagas pirmsskolas izglītības iestādē”, jo vecāks strādā pirmsskolas izglītības iestādē par pirmsskolas skolotāju.

I. KUZŅECOVA vērš uzmanību, ka rindā uz iestādi ir divi 2017. gadā dzimušie bērni. Informē, ka 4. grupā “Mārītes” 2017. un 2018. gadā dzimušie bērni ir 1 (viena) brīva vieta. Šajā grupā ir tikai divi bērni, kuriem ir dzimšanas datumi ir 2017. gada nogalē, tāpēc aicina uzaicinājumu nosūtīt 2018.gadā dzimušajam bērna vecākam.

N.Krasnova, N.Rubens un I.Briede debatē par vienu brīvo vietu 2017.gadā dzimušajam bērnam, kuru varētu atstāt brīvu, nejaucot “tīra” vecuma grupas, jo iespējams vietu varēs aizpildīt vēlāk.

Atklāti balsojot, ar 5 balsīm "Par" (Č.Batņa, I.Briede, N.Krasnova, N.Rubens, Z.Stašule), "Pret" – nav, "Atturas" – nav, "Nebalso" – nav, **KOMISIJA NOLEMJ**:

**Pieņemt** informāciju zināšanai.

* 1. **Ādažu vidusskolas pirmsskola**

Č. BATŅA informē par brīvajām vietām iestādē:

1. 2016. gadā dzimušajiem bērniem – 1 (viena) brīva vieta;
2. 2016. un 2017. gadā dzimušajiem bērniem – 1 (viena) brīva vieta;
3. 2017. gadā dzimušajiem bērniem – 1 (viena) brīva vieta;
4. 2018. gadā dzimušajiem bērniem – 8 (astoņas) brīvas vietas.

Rindā uz iestādi:

1. 2017. gadā dzimušie bērni – 1 (vienas) bērns, vēlamais mācību gads 2021./2022.;
2. 2016. un 2017. gadā dzimušie bērni – 3 (trīs) bērni, vēlamais mācību gads 2022./2023.;
3. 2018. gadā dzimušie bērni – 8 (astoņi) bērni, vēlamais mācību gads 2022./2023.

Č. BATŅA informē no 2018. gadā dzimušo bērnu nosūtītajiem 3 (trīs) uzaicinājumiem, saņemta 1 (viena) bērnu vecāku atbilde par mācību uzsākšanu ar šā gada 1. septembri un 2 (divi) atteikumi. Savukārt, 2017. gadā dzimušā bērna nosūtītā 1 (viena) uzaicinājuma saņemta bērna vecāku atbilde par mācību uzsākšanu ar šā gada 1. septembri (1.2. un 1.3. pielikumi).

Č. BATŅA ierosina sazināties ar 8 (astoņu) 2018. gadā dzimušo bērnu vecākiem, kuri norādījuši pieteikumā vēlamo mācību gadu 2022./2023., kuri ir sasnieguši trīs gadus un noskaidrot vai vecāki nevēlās mainīt pirmsskolas apmeklējuma mācību gadu uz 2021./2022.

I.BRIEDE informē, ka rindu modulī bērna vecāks nevar nomainīt mācību uzsākšanas gadu, ja uz brīdi, kad pieteikums reģistrēts bērnam vēl nav sasniegts vecums trīs gadi.

*Plkst. 09.52 J. Sviridenkova piedalās sēdē*.

atklāti balsojot, ar 5 balsīm "Par" (I.Briede, N.Krasnova, N.Rubens, Z.Stašule, J. Sviridenkova), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

**Pieņemt** informāciju zināšanai.

* 1. **Ādažu pirmsskolas izglītības iestāde “Strautiņš”**

J.SVIRIDENKOVA iepazīstina ar saņemtajiem no ĀPII “Strautiņš” vadītājas vietnieces Lindas Cintiņas bērnu pieteicēju atbilžu sarakstiem ar paskaidrojošo informāciju, kuri tika nosūtīti šā gada 15. maijā, 20. augustā un 30. augustā (1.4. pielikums):

***1.saraksts****:* jaunākā vecuma grupa (no 1,5 līdz 2,5) – bērnu dzimšanas datumi: no 01.03.2020. līdz 01.03.2019. – 2 vietas (t.sk. 1 rezerves vieta potenciālā pirmskolas skolotāja bērnam);

***2.saraksts*:** jaukta vecuma grupa (3-4 gadīgie bērni) 3-gadīgie – bērnu dzimšanas datumi: no 01.01.2018. līdz 28.02.2019. – 2 vietas;

***3.saraksts****:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;

***4.saraksts:***obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2014. līdz 31.12.2016. – 3 vietas.

L. CINTIŅA informē un iepazīstina ar brīvo vietu skaitu ĀPII “Strautiņš” uz šā gada 13. septembri (1.5. pielikums), 16 (sešpadsmit) brīvas vietas. Ņemot vērā, ka ir grupas, kurās ir bērni, kuriem nepieciešami atbalsta pasākumi, ierosina samazināt brīvo vietu skaitu uz 10 (desmit) brīvajām vietām.

N.Rubens, N.Krasnova, J.Sviridenkova, I.Briede debatē par bērnu skaita grupā samazināšanu, informējot, ka šis jautājums nav komisijas kompetencē un šādu lēmumu jāpieņem pašvaldības domei. N.Krasnova ierosina virzīt lēmuma projektu par bērnu skaitu grupā uz Izglītības, kultūras, sporta un sociālās komitejas ārkārtas sēdi šā gada 22. septembrī.

atklāti balsojot, ar 6 balsīm "Par" (Č.Batņa, I.Briede, N.Krasnova, N.Rubens, Z.Stašule, J.Sviridenkova), "Pret" – nav, "Atturas" – nav, "Nebalso" – nav, **KOMISIJA NOLEMJ**:

**Pieņemt** informāciju zināšanai.

**2.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**2.1. Uzaicināmo bērnu saraksti KPII “Mežavēji” 2021./2022. mācību gadā**

Pamatojoties uz šī protokola 1.1. apakšpunktu,

atklāti balsojot, ar 5 balsīm "Par" (Č.Batņa, I.Briede, N.Krasnova, N.Rubens, Z.Stašule), "Pret" – nav, "Atturas" – nav, **KOMISIJA NOLEMJ**:

**Uzdot KPII “Mežavēji” vadītājai Irēnai Kuzņecovai:**

1. **sagatavot** sarakstu 2021./2022. mācību gadam, ņemot vērā šādus kritērijus:

*1.saraksts:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 3 vietas;

*2.saraksts:* jaukta vecuma grupa (3-4 gadīgie bērni) 3 un 4-gadīgie – bērnu dzimšanas datumi: no 01.01.2017. līdz 31.12.2018. – 1 vieta;

1. **nosūtīt** uzaicināmo bērnu sarakstus saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.

**2.2. Uzaicināmo bērnu saraksti Ādažu vidusskolas pirmsskolā 2021./2022. mācību gadā**

Pamatojoties uz šī protokola 1.2. apakšpunktu,

atklāti balsojot, ar 5 balsīm "Par" (I.Briede, N.Krasnova, N.Rubens, Z.Stašule, J.Sviridenkova), "Pret" – nav, "Atturas" – nav, "Nebalso" – 1 (Č. Batņa), **KOMISIJA NOLEMJ**:

**Uzdot Ādažu vidusskolas direktoram Česlavam Batņam:**

1. **sagatavot** sarakstu 2021./2022. mācību gadam, ņemot vērā šādus kritērijus:

*1.saraksts*: 2017. gadā dzimušie bērni – 1 (vienas) bērns, mācību gads 2021./2022.

1. **nosūtīt** uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.
2. **sazināties** ar 2016., 2017. un 2018. (kuri sasnieguši trīs gadu vecumu) gadā dzimušo bērnu vecākiem, kuri norādījuši pieteikumā vēlamo mācību gadu 2022./2023. un noskaidrot vai bērnu vecāki vēlās, lai bērni sāktu apmeklēt pirmsskolas izglītības iestādi 2021./2022. mācību gadā.

**2.3.Uzaicināmo bērnu saraksti ĀPII “Strautiņš” 2021./2022. mācību gadā**

Pamatojoties uz šī protokola 1.3. apakšpunktu,

atklāti balsojot, ar 6 balsīm "Par" (Č. Batņa, I.Briede, N.Krasnova, N.Rubens, Z.Stašule, J.Sviridenkova), "Pret" – nav, "Atturas" – nav, "Nebalso" – nav, **KOMISIJA NOLEMJ**:

**Uzdot ĀPII “Strautiņš” vadītājas vietniecei Lindai Cintiņai:**

1. **sagatavot** sarakstu 2021./2022. mācību gadam, ņemot vērā šādus kritērijus:

***1.saraksts****:* jaunākā vecuma grupa (no 1,5 līdz 2,5) – bērnu dzimšanas datumi: no 01.03.2020. līdz 01.03.2019. – 1 vieta;

***2.saraksts*:** jaukta vecuma grupa (3-4 gadīgie bērni) 3-gadīgie – bērnu dzimšanas datumi: no 01.01.2018. līdz 28.02.2019. – 2 vietas;

***3.saraksts****:* jaukta vecuma grupa (3-4 gadīgie bērni) 4-gadīgie – bērnu dzimšanas datumi: no 01.01.2017. līdz 31.12.2017. – 1 vieta;

***4.saraksts****:* obligātās pirmsskolas izglītības vecuma (5-6 gadīgo) grupa – bērnu dzimšanas datumi: no 01.01.2014. līdz 31.12.2016. – 3 vietas;

1. **nosūtīt** uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai;
2. **sagatavot** sadarbībā ar Ināru Briedi lēmuma projektu izskatīšanai Izglītības, kultūras, sporta un sociālā komitejas šā gada 22. septembra ārkārtas sēdē.

**3.§**

**Citi jautājumi**

L. CINTIŅA informē, ka Mazākumtautību izglītības programmā uzņemtā bērna (V. Uzvārds) vecāki vēlas mainīt izvēlēto programmu uz Vispārējās izglītības programmu, jo radušās pretenzijas.

J.SVIRIDENKOVA informē, ka līdzīga situācija tika izrunāta komisijas šā gada 26. augusta sēdē (protokola Nr.13 § 4 “Citi jautājumi”). Ņemot vērā, ka vecāki paši norādīja bērnam izvēlēto mācību programmu pieteikumā portālā, ka arī sniedza iestādei pozitīvu atbildi uz uzaicinājumu bērnam apmeklēt iestādi, bērna pārcelšana citā grupā ir iespējama uz rotācijas pamata, ja kāds no Vispārējās izglītības programmas grupas bērnu vecākiem gribēs mainīt vietu uz Mazākumtautību vispārējās izglītības programmas grupu.

Sēdi slēdz plkst. 10:50.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Nataļja Krasnova

Zane Stašule

Nauris Rubens

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU